Austatud Riigikogu, tere hommikust! Alustame Riigikogu täiskogu III istungjärgu üheksanda töönädala neljapäevast istungit. Täna on meil päevakorras Riigikogu juhatuse valimine. Väljakujunenud tava kohaselt antakse eelnõusid ja arupärimisi üle pärast Riigikogu juhatuse valimise lõppemist. Me asume teadete juurde. Täna on teatada, et Riigikogu esimees on edastanud Riigikogu liikmete arupärimise haridus- ja teadusminister Jaak Aaviksoole. Head kolleegid, teeme kohaloleku kontrolli. Hetkel on kohalolijaks registreerunud 93 Riigikogu liiget, puudub 8.
Me alustame tööd tänase päevakorra punktidega. Eesti Vabariigi põhiseaduse § 69 kohaselt valib Riigikogu oma liikmete hulgast Riigikogu esimehe ja kaks aseesimeest. Tulenevalt Riigikogu kodu- ja töökorra seadusest korraldab Riigikogu esimehe ja aseesimeeste valimisel hääletamist, selgitab valimistulemused ning lahendab protestid Vabariigi Valimiskomisjon. Valimise korraldamisel lähtub Vabariigi Valimiskomisjon Riigikogu kodu- ja töökorra seaduse §-st 7, § 81 lõikest 2 ja §-dest 86–89. Enne valimistoimingute juurde asumist lubage mul lühidalt tutvustada Riigikogu juhatuse valimisega seonduvat. Esmalt valitakse Riigikogu esimees. Riigikogu aseesimehed valitakse samaaegselt pärast Riigikogu esimehe valimist. Kandidaadi võib üles seada Riigikogu liige. Pärast Riigikogu esimehe valimist seatakse üles Riigikogu aseesimeeste kandidaadid. Ülesseatu peab andma kandideerimiseks oma nõusoleku. Hääletamine on salajane ning see toimub hääletamissedeli täitmise teel. Igal Riigikogu liikmel on nii Riigikogu esimehe kui ka aseesimeeste valimisel üks hääl. Hääled loetakse avalikult kohe pärast hääletamise lõppemist. Protest hääletamise korraldamise kohta esitatakse valimiskomisjonile kohe pärast hääletamise lõppemist ja protest hääletamistulemuste kohta viivitamata pärast hääletamistulemuste teatavakstegemist. Valimistulemused kuulutatakse välja kohe pärast võimalike protestide läbivaatamist. Riigikogu esimeheks osutub valituks kandidaat, kes saab üle poole kehtivatest häältest. Kui ükski kandidaat ei saa üle poole kehtivatest häältest, korraldatakse kahe enim hääli saanud kandidaadi vahel valimise lisavoor. Võrdse häältearvu puhul heidetakse liisku. Kui Riigikogu esimehe kandidaatide nimekirjas on ainult üks kandidaat, osutub ta valituks, kui saab rohkem poolt- kui vastuhääli. Hääletamise korda tutvustan enne hääletamise väljakuulutamist. Kas Riigikogu liikmetel on küsimusi seni kõneldu kohta? Palun, Jüri Jaanson!
Täpsustuseks küsin, kuidas liisuheitmine käib.
Liisuheitmine käib arvatavasti selle korra kohaselt, nagu see käib. Hea küsimus. Peep Arul oli küsimus, aga ta võttis selle tagasi. Selge. Jüri, kas see vastus oli piisav või soovid seda teemat laiemalt arutada?
Aitäh! Tore. Elevus saalis. Suubume nüüd väheke rahulikumasse meeleollu. Kas keegi Riigikogu liikmetest soovib Riigikogu esimehe kandidaati üles seada? Palun, Sven Mikser!
Ei.
Austatud juhataja! Head kolleegid! Esitan Riigikogu esimehe kandidaadiks kolleeg Eiki Nestori. Sel sügisel möödub kakskümmend aastat esimese taasiseseisvumisjärgse parlamendikoosseisu valimisest ja ühtlasi kakskümmend aastat sellest, kui Eiki Nestor esimest korda Riigikokku valiti. Kui kakskümmend aastat tagasi olid kõik parlamendiliikmed noored ja kogenematud ning oli õigustatud see, et üks selline juhib ka Riigikogu tööd, siis nüüd on õnneks meie hulgas inimesi, kellel on parlamenditöö- ja seadusloomekogemus nii seadusandja kui ka täidesaatva võimu poolelt, kes on töötanud mitmes Riigikogu komisjonis ja kellel on nii komisjoni kui ka fraktsiooni juhtimise kogemust. Meil on selliseid inimesi või vähemalt üks selline inimene. See on Riigikogu kuue järjestikuse koosseisu liige Eiki Nestor.
Aitäh! Palun, Urmas Reinsalu!
Kallid sõbrad! Ka minul on väga hea kandidaat Riigikogu esimehe ametisse. Ma esitan Ene Ergma kandidatuuri. Ene on üks ütlemata tore inimene, kes on juba üheksandat korda parlamendi juhatuses. Ma olen täiesti nõus Sveniga, et parlament vajab kogemust. Kindlasti vajab parlament ka inimlikku asjadest arusaamist ja sooja südamega rahvaesinduse juhtimist. Ene on igati tubli kandidaat.
Aitäh! Kas on veel ettepanekuid? Rohkem soove kandidaate üles seada ei ole. Meile on laekunud kaks ettepanekut. Härra Eiki Nestor, kas te olete nõus kandideerima Riigikogu esimehe ametikohale?
Aitäh! Palun anda oma nõusolek ka kirjalikult! Proua Ene Ergma, kas te olete nõus kandideerima Riigikogu esimehe ametikohale?
Jah, olen nõus kandideerima Riigikogu esimehe ametikohale.
Jah.
Aitäh! Palun anda oma nõusolek ka kirjalikult! Austatud Riigikogu, kes on selle poolt, et sulgeda Riigikogu esimehe kandidaatide nimekiri? Palun võtta seisukoht ja hääletada! Poolt on 88 Riigikogu liiget, vastu ei ole keegi, erapooletuid on 1. Riigikogu esimehe kandidaatide nimekiri on suletud. Kuulutan välja vaheaja Riigikogu esimehe kandidaatide nimede kandmiseks hääletamissedelitele. Vaheaja lõppemisest anname märku helisignaaliga.
Lugupeetud Riigikogu liikmed! Enne kui me oma protseduuridega edasi liigume, on mul hea meel tutvustada teile liisuheitmise korda Riigikogu esimehe valimisel. See on kinnitatud Vabariigi Valimiskomisjoni 1995. aasta 21. märtsi otsusega. Võrdselt hääli saanud Riigikogu esimehe kandidaatide vahel liisuheitmiseks kasutatakse ühekroonist münti. Liisuheitmine võrdselt hääli saanud Riigikogu esimehe kandidaatide vahel toimub Riigikogu liikmete ees. Vabariigi Valimiskomisjoni esimees pöördub nimede tähestikulises järjekorras esimese võrdse arvu hääli saanud Riigikogu esimehe kandidaadi poole, et see teeks liisuheitmiseks oma valiku mündi esikülje ehk aversi ja tagakülje ehk reversi vahel. Seejärel lepivad võrdselt hääli saanud Riigikogu esimehe kandidaadid Vabariigi Valimiskomisjoni esimehe juuresolekul kokku, kumb mündi külg tähistab liisuheitmisel Riigikogu esimeheks saamist. Vabariigi Valimiskomisjoni esimees teatab Riigikogule võrdselt hääli saanud Riigikogu esimehe kandidaatide valikust ning nende vahel saavutatud kokkuleppest, mida kandidaadid kinnitavad. Kui võrdselt hääli saanud Riigikogu esimehe kandidaadid ei saavuta kokkulepet, kumb mündi külg tähistab liisuheitmisel Riigikogu esimeheks saamist, tähistab Riigikogu esimeheks saamist mündi esikülg ehk avers. Vabariigi Valimiskomisjoni esimees viskab ühekroonise mündi õhku laua kohal, mida Vabariigi Valimiskomisjon kasutas häälte lugemiseks, ning teatab liisuheitmise tulemused. Vabariigi Valimiskomisjon vormistab liisuheitmise tulemuste põhjal protokolli. Palun, Tarmo Leinatamm, protseduuriline küsimus!
Aitäh, hea juhataja! Te näitasite meile mingit asja. Mis asi see on?
See on Eesti Vabariigi ühekroonine münt. Me liigume edasi. Peep Aru, palun, teie küsimus!
Aitäh, lugupeetud eesistuja! Väike tagasihoidlik küsimus: mis saab, kui ühekroonine münt jääb serva peale?
See on valimiskomisjoni esimehe otsustada, kuidas seda käsitletakse. Me läheme edasi. Vabariigi Valimiskomisjon on valmis läbi viima Riigikogu esimehe valimist. Komisjoni liikmed kontrollivad siinsamas teie ees hääletamiskasti ja pitseerivad selle. Kast on tühi ja pitseeritud. Lubage mul tutvustada hääletamise korda. Valimiskomisjon annab nimekirja alusel Riigikogu liikmele hääletamissedeli koos ümbrikuga. Palun Riigikogu liikmetel esitada hääletamissedeli saamiseks valimiskomisjonile oma isikut tõendav dokument, st Riigikogu liikme tunnistus, pass, ID-kaart või juhiluba. Hääletamissedeli saamise kohta annab Riigikogu liige allkirja. Hääletamissedel täidetakse hääletamiskabiinis. Riigikogu liige märgistab hääletamissedelil ristiga lahtri selle kandidaadi nime juures, kelle poolt ta hääletab. Hääletamissedel, millel on märgistatud rohkem kui üks lahter või millel ei ole märgistatud ühtegi lahtrit, loetakse kehtetuks. Hääletamine korraldatakse Riigikogu saali kõrval fuajees. Te väljute hääletamisruumi saali tagauksest. Fuajees on üles seatud lauad, kus te saate hääletamissedeli ja ümbriku. Pärast hääletamissedeli kättesaamist teete hääletamiskabiinis oma otsuse, asetate hääletamissedeli ümbrikusse ning suundute hääletamiskasti juurde. Pärast seda, kui ümbrik on märgistatud valimiskomisjoni pitsatiga, lasete oma hääletamissedeli isiklikult hääletamiskasti. Kui te olete kogemata hääletamissedeli täitmisel eksinud või sedeli rikkunud ning märkate seda enne selle hääletamiskasti laskmist, on teil rikutud sedeli tagastamise korral õigus saada uus hääletamissedel. Kas Riigikogu liikmetel on küsimusi hääletamise korraldamise kohta? Palun, Viktor Vassiljev!
Aitäh, proua juhataja! Võib-olla oleks mõistlik kokku leppida, kas me kleebime ümbrikud kinni või ei. Nende lahtiurgitsemine on lisatöö.
See on iga Riigikogu liikme enda valik. Rohkem küsimusi ei ole. Valimise ajal tohivad hääletamisruumis lisaks Riigikogu liikmetele viibida ainult valimiskomisjoni liikmed ja valimiskomisjoni teenindavad isikud. Riigikogu kodu- ja töökorra seaduse § 87 lõike 5 kohaselt on Riigikogu liikmetel hääletamiseks aega 30 minutit hääletamise algusest arvates. Kell on 10.23. Hääletamine lõpeb kell 10.53. Hääletamise lõppemisest annan märku helisignaaliga, mille järel palun kõigil Riigikogu liikmetel koguneda tagasi istungisaali. Kuulutan välja hääletamise Riigikogu esimehe valimisel.
Lugupeetud Riigikogu! Kuulutan hääletamise Riigikogu esimehe valimisel lõppenuks. Palun tuua hääletamiskast saali! Kas Riigikogu liikmetel on hääletamise korraldamise kohta proteste? Proteste ei ole. Läheme järgmise protseduuri juurde. Kõigepealt palun kontrollida hääletamiskasti ja seda, ega turvaplomm ei ole rikutud. Tänan! Palun valimiskomisjoni liikmetel asuda hääli lugema! Hääletamistulemuste kontrollimiseks Riigikogu esimehe valimisel annan sõna Vabariigi Valimiskomisjonile. Palun, valimiskomisjoni aseesimees Alo Heinsalu!
Austatud Riigikogu! Teen teatavaks hääletamistulemused Riigikogu esimehe valimisel. "Vabariigi Valimiskomisjoni protokoll hääletamistulemuste kohta Riigikogu esimehe valimisel. Vabariigi Valimiskomisjon tegi häälte lugemisel kindlaks järgmised arvud: nimekirja kantud Riigikogu liikmete arv – 101, hääletamissedeli saanud Riigikogu liikmete arv – 96, hääletamisest osavõtnud Riigikogu liikmete arv – 96, kehtetute hääletamissedelite arv – 1. Riigikogu esimehe kandidaatidele antud häälte arv: Eiki Nestori poolt antud häälte arv – 42, Ene Ergma poolt antud häälte arv – 53. Protokoll on koostatud 2012. aasta 12. märtsil kell 11.05. Heiki Sibul, Vabariigi Valimiskomisjoni esimees." Kas Riigikogu liikmetel on hääletamistulemuste kindlakstegemise kohta proteste? Arto Aas, palun!
Lugupeetud Riigikogu! Loen hääled teie ees avalikult üle. Riigikogu esimehe kandidaat Eiki Nestor: 1, 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 26, 27, 28, 29, 30, 31, 32, 33, 34, 35, 36, 37, 38, 39, 40, 41 ja 42. Riigikogu esimehe kandidaat Ene Ergma: 1, 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 26, 27, 28, 29, 30, 31, 32, 33, 34, 35, 36, 37, 38, 39, 40, 41, 42, 43, 44, 45, 46, 47, 48, 49, 50, 51, 52 ja 53. [[Aplaus.]] Üks hääletamissedel on kehtetu, kuna sellel ei olnud tehtud risti kumbagi lahtrisse.
2012. aasta 22. märts. Kas on veel küsimusi või proteste? Ei ole. Sel juhul palun vormistada Vabariigi Valimiskomisjoni otsus! "Vabariigi Valimiskomisjoni otsus nr 77. Tallinn, 22. märts 2012. "Riigikogu esimehe valimise tulemuste kindlakstegemine": Riigikogu kodu- ja töökorra seaduse § 7 lõike 5 ja § 82 lõike 1 alusel Vabariigi Valimiskomisjon otsustab: tunnistada Ene Ergma valituks Riigikogu esimeheks. Heiki Sibul, Vabariigi Valimiskomisjoni esimees." [[Aplaus.]] Seega on välja kuulutatud Riigikogu uus esimees. Lugupeetud Riigikogu esimees Ene Ergma! Õnnitlen teid ja annan istungi juhatamise teile üle! [[Aplaus.]]
Kas saaks veel täpsustada protokolli koostamise kuupäeva?
Ma tänan kõiki, kes hääletasid minu poolt, ja ma tänan ka Eiki Nestorit! Mina olen temast natuke noorem, mul on ainult 17 eluaastat, tema on aga juba 20 aastat parlamendis olnud. Kuid jõudu ja jaksu sulle, Eiki, edaspidigi parlamenditöö tegemiseks! Lugupeetud kolleegid! Alustame Riigikogu aseesimeeste valimist. Riigikogu aseesimeeste valimisel kehtib põhimõtteliselt sama protseduur, mille tegime läbi esimehe valimisel. Riigikogu aseesimeesteks saavad kaks enim hääli saanud kandidaati. Esimeseks aseesimeheks saab kahest enim hääli saanud kandidaat ja teiseks aseesimeheks saab häälte arvult teine kandidaat. Võrdselt hääli kogunute vahel korraldatakse valimise lisavoor. Kas kolleegidel on küsimusi? Küsimusi ei ole. Kas keegi Riigikogu liikmetest soovib Riigikogu aseesimehe kandidaati üles seada? Palun, kolleeg Jaanus Tamkivi!
Head kolleegid! Esitan meie fraktsiooni täielikul toel Riigikogu aseesimehe kandidaadiks Laine Randjärve, nii nagu ka aasta tagasi. Saan korrata neid sõnu, mis ma aasta tagasi siin ütlesin, et Laine on väga tubli ja asjalik inimene. Nüüd on ta kogemuste poolest aasta võrra rikkam, nii et hääletage kõik Laine poolt!
Aitäh! Palun, kolleeg Kadri Simson!
Lugupeetud Riigikogu liikmed! Mina esitan Riigikogu aseesimehe kandidaadiks Jüri Ratase. Usun, et Jüri Ratase viis aastat kestnud tegevus sellel positsioonil kõneleb enda eest paremini, kui mina eales sõnades suudaksin väljendada.
Rohkem ettepanekuid ei ole. Alustame. Proua Randjärv, kas te olete nõus kandideerima Riigikogu aseesimehe ametikohale?
Palun nõusolek esitada ka kirjalikult! Härra Ratas, kas ka teie olete nõus kandideerima?
Jah, olen nõus.
Tänan! Palun nõusolek esitada ka paberil! Lugupeetud Riigikogu, kes on selle poolt, et sulgeda Riigikogu aseesimeeste kandidaatide nimekiri? Palun hääletada! Poolt hääletas 81 Riigikogu liiget, vastuolijaid ega erapooletuid ei olnud. Riigikogu aseesimeeste kandidaatide nimekiri on suletud. Kuulutan välja vaheaja Riigikogu aseesimeeste kandidaatide nimede kandmiseks hääletamissedelitele. Vaheaja lõppemisest annan märku helisignaaliga.
Austatud esimees, tänan küsimast! Olen nõus.
Lugupeetud Riigikogu liikmed! Kuulutan vaheaja lõppenuks. Vabariigi Valimiskomisjon on valmis läbi viima Riigikogu aseesimeeste valimist. Palun komisjoni liikmetel kontrollida siinsamas teie ees hääletamiskasti ja pitseerida see! Hääletamise kord on sama mis Riigikogu esimehe valimisel. Rõhutan, et Riigikogu liikmel on hääletamisel üks hääl ja ta märgistab hääletamissedelil ristiga lahtri selle kandidaadi nime juures, kelle poolt ta hääletab. Kas lugupeetud kolleegidel on küsimusi hääletamise korra kohta? Küsimusi ei ole. Hääletamiseks on aega 30 minutit hääletamise algusest arvates. Praegu on kell 11.18. See tähendab, et hääletamine lõpeb kell 11.48. Hääletamise lõppemisest annan märku helisignaaliga, mille järel palun kõigil Riigikogu liikmetel koguneda taas istungisaali. Kuulutan välja hääletamise Riigikogu aseesimeeste valimistel.
Lugupeetud kolleegid! Kell on 11.48. Kuulutan hääletamise Riigikogu aseesimeeste valimisel lõppenuks. Palun tuua hääletamiskast saali! Kas Riigikogu liikmetel on hääletamise korraldamise kohta proteste? Proteste ei ole. Palun kontrollida hääletamiskasti ja seda, et turvaplomm ei oleks rikutud. Palun valimiskomisjoni liikmetel asuda hääli lugema! Hääletamistulemuste kontrollimiseks Riigikogu aseesimeeste valimisel annan sõna Vabariigi Valimiskomisjonile. Kas mikrofon ei tööta? Palun kõnelda ilma mikrofonita, aga väga kõva häälega! Palun vaikust!
Lugupeetud Riigikogu! Loen hääled teie ees nüüd avalikult üle. Riigikogu aseesimehe kandidaadile Laine Randjärvele antud hääled: 1, 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 26, 27, 28, 29, 30, 31, 32, 33, 34, 35, 36, 37, 38, 39, 40, 41, 42, 43, 44, 45, 46, 47, 48 ja 49. Riigikogu aseesimehe kandidaadile Jüri Ratasele antud hääled: 1, 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 26, 27, 28, 29, 30, 31, 32, 33, 34, 35, 36, 37, 38, 39, 40, 41, 42, 43, 44 ja 45. Kolm sedelit tunnistas Vabariigi Valimiskomisjon kehtetuks. Nendest ühel ei olnud märgistatud kumbagi lahtrit ja kahel olid märgistatud mõlemad lahtrid.
"Vabariigi Valimiskomisjoni protokoll hääletamistulemuste kohta Riigikogu aseesimeeste valimisel. Vabariigi Valimiskomisjon tegi häälte lugemisel kindlaks järgmised arvud: nimekirja kantud Riigikogu liikmete arv – 101, hääletamissedeli saanud Riigikogu liikmete arv – 97, hääletamisest osavõtnud Riigikogu liikmete arv – 97, kehtetute hääletamissedelite arv – 3. Riigikogu aseesimeeste kandidaatidele antud häälte arv: Riigikogu aseesimehe kandidaadi Laine Randjärve poolt antud häälte arv – 49, Riigikogu aseesimehe kandidaadi Jüri Ratase poolt antud häälte arv – 45. Protokoll on koostatud 2012. aasta 22. märtsil kell 12. Heiki Sibul, Vabariigi Valimiskomisjoni esimees." Kas on proteste? Proteste ei ole. Sel juhul palun vormistada Vabariigi Valimiskomisjoni otsus! "Vabariigi Valimiskomisjoni otsus nr 78. Tallinn, 22. märts 2012. "Riigikogu aseesimeeste valimise tulemuste kindlakstegemine." Riigikogu kodu- ja töökorra seaduse § 7 lõike 6 ja § 82 lõike 1 alusel Vabariigi Valimiskomisjon otsustab: tunnistada Laine Randjärv valituks Riigikogu esimeseks aseesimeheks ja Jüri Ratas Riigikogu teiseks aseesimeheks. Heiki Sibul, Vabariigi Valimiskomisjoni esimees." [[Aplaus.]] Üks moment, palun ärge laiali minge! Ma ei tohi siit ära minna, aga ma tahaksin lilled üle anda. Kas lubate? Lugupeetud kolleegid! Riigikogu juhatus on valitud. Teil on suurepärane võimalus anda uuele juhatusele üle eelnõusid ja arupärimisi. Keegi seda teha ei soovi. Riigikogu istung on lõppenud. Istungi lõpp kell 12.06.